open-index/open-wikipedia-markdown huggingface dataset:
Ragnar Andersen

**Ragnar Andersen** (født 1947) er Ph.d. i teologi og prest i Det evangelisk-lutherske kirkesamfunn. Han var tidligere prest i Den norske kirke.

## Liv og virke
### Prest
Ragnar Andersen ble cand.theol. i 1970 fra Menighetsfakultetet i Oslo og tok fakultetets praktisk-teologiske seminar året etter. Han var bibelskolelærer ved Indremisjonsselskapets bibelskole i Oslo 1972–1977 og deretter sokneprest i Tjøtta og Vevelstad på Helgeland 1977-1983.

Deretter foretok han fordypende studier om den lutherske reformasjonen og var reiseprest i «Hordalandsaksjonen mot fosterdrapsloven / Ja til livet Norge» 1987–1988. Han var sokneprest i Kvæfjord 1989–1993. 

**Oppsigelse:** I 1991 ble Andersen oppsagt som sokneprest etter en intens kirkestrid, der han blant annet nektet å rette seg etter biskop Ola Steinholt. Herredsretten ga ham i 1993 medhold i at oppsigelsen ikke var lovhjemlet, men ga staten medhold i dens subsidiære påstand om at han måtte fratre på grunn av forholdene i menigheten.

Ragnar Andersen var del av nettverket rundt abortmotstanderen Børre Knudsen (1937-2014). I 1997 deltok Andersen ved en omstridt bispevigsel med politibeskyttelse av Børre Knudsen i Kautokeino, der politiet ventet på Alta lufthavn da Knudsen og hans kone ankom fra Jerusalem. Da truet KrF-statsråd Jon Lilletun med å frata Andersen, Knudsen og flere andre prester retten til å utføre kirkelige tjenester.

Ragnar Andersen fikk første gang et statsstipend i 2001, 255&nbsp;000 kroner årlig i tre år av den nyutnevnte kultur- og kirkeminister Valgerd Svarstad Haugland, for å forske på kirkehistorie. Statsstipendet er normalt forbeholdt kunstnere og forskere; men også en annen omstritt teolog, Helge Hognestad som måtte fratre på 1980-tallet, var tildelt statsstipend. Trond Giske hadde avslått flere henvendelser fra KrF-ledelsen om å tildele Andersen slik kunstnerlønn, mens Andersen selv oppfattet det som et arbeidsstipend. Han ble statsstipediat på ny fra 1. juni 2005 frem til pensjonering i 2014.

### Kirkehistoriker
Han er engasjert i kirkehistorisk forskningsarbeid og tok doktorgrad i 2011 ved Menighetsfakultetet, med avhandlingen *«Concordia Ecclesiae. En undersøkelse av spenning og sammenheng i [[Philipp Melanchthon]]s teologi og innsats for kirkelig enhet, særlig i 1527-1530.»*

Han er østlandskontakt for Aksjon La Barna Leve, og ble i 2009 formann i Østfold lokallag av Foreningen For Bibel og bekjennelse.

### Prest i ''Det evangelisk-lutherske kirkesamfunn'' (DELK)
Fra 23. september 2013 (trettiårsdagen for høyesterettsdommen i Børre Knudsen-saken) ble han medlem av og prest i Det evangelisk-lutherske kirkesamfunn (DELK).

## Verker
* «De to skal være ett: Om ekteskap, skilsmisse og gjengifte», *For Bibel og Bekjennelses skriftserie*, 2, Råde 2014 ISBN 978-82-999629-0-2
* «Concordia Ecclesiae - An Inquiry into Tension and Coherence in Philipp Melanchthon's Theology and Efforts for Ecclesiastical Unity, Especially in 1527-1530», i *Reihe: Arbeiten zur Historischen und Systematischen Theologie*, Bd. 21, 2016, 530 s., ISBN 978-3-643-90630-4

## Referanser


## Eksterne lenker
* Hjemmesider. Sist sett 21. mai 2014
Pitch (vinkel)

**Pitch** kan beskrives som rotasjonsvinkel i forhold til et gitt utgangspunkt rundt en akse.

## Fartøy

Innen fartøydynamikk og kjøretøydynamikk viser **pitch**, på norsk også kalt **stamping** eller **setting**, til en rotasjon om den tverrgående aksen eksempelvis på en bil, båt eller fly. Mer spesifikt med flyving betyr dette rotasjonen om flyets horisontale tverrakse, altså flyets forandrede stilling (nese opp/ned), som typisk oppstår ved endring av høyderorets innstilling.

## Skruegjenger
'''Stigningen''' til gjengen på en skrue kalles *pitch* på engelsk.

## Propell- og turbinblader
Endring av pitch kan også bety å endre vinkelen på rotorbladene på et helikopter, en båt- eller flypropell, for å optimalisere virkningsgraden, som også, blant annet, bestemmes av forholdet mellom rotasjonshastighet og vehiklets fart. Endring av virkningsgraden ved forandring av pitch brukes også for å styre den aksialt rettede bevegelsen.
Et helikopter kan, for eksempel, vris rundt den vertikale tverraksen ved bruk av halerotorens pitch.

På grunn av at hastigheten på en propell øker fra sentrum mot ytterkanten er den faste vinkelen, pitchen, avtagende utover for beste totale virkningsgrad.

En turbin kan sies å fungere omvendt av en propell, da den i stedet tar opp bevegelsesenergi, men dets pitch er like betydningsfull.

## Se også
* Tait-Bryan rotasjoner, generelt om rotasjon om 3 akser.
* Flyinstrumenter
* Ulike typer turbiner

## Referanser
Universität St. Gallen

**Universität St. Gallen** (*HSG*) er et universitet i St. Gallen i Sveits som ble grunnlagt som handelsakademi i 1898. Det konsentrerer seg om bedriftsledelse, økonomi, samfunnsvitenskap og internasjonal politikk. Universitetet hadde i 2016  studenter og  ansatte. Andelen utenlandske studenter er fastsatt til maksimalt en firedel. Hver tredje økonomistudent i Sveits studerer ved Universität St. Gallen.

Universitetet er underlagt kantonen St. Gallen.

## Referanser


## Eksterne lenker
* 
* alumni.unisg.ch
P.J. O’Rourke

**Patrick Jake O’Rourke** (1947–2022) var en amerikansk politisk satiriker, journalist og forfatter. Han ble  utdannet ved Miami University (Ohio) og Johns Hopkins University.

## Liv og virke
Han innrømmet at han i studiedagene var en hippie med tendenser mot venstresiden, men stod senere frem som en politisk observatør og humorist med libertarianske, av og til konservative synspunkter.

O'Rourke skrev artikler for flere publikasjoner før han begynte å skrive for *[[National Lampoon]]* i 1973. I 1981 ble han frilanser og skrev artikler for magasiner som *[[Playboy]]*, *[[Vanity Fair]]*, *[[Car and Driver]]* og *[[Rolling Stone]]*. Han ble senere sjef for utenriksredaksjonen hos *Rolling Stone*, hvor han ble til 2001.

O'Rourke var gift to ganger, og fikk tre barn.

## Sitater
* Jeg er registrert medlem av det republikanske partiet og anser sosialismen som en krenkelse av det amerikanske prinsippet som sier at du ikke skal blande deg i andre menneskers saker hvis det ikke er for å tjene penger.
* Politikere er interesserte i mennesker. Ikke at det alltid er en god ting. Lopper er interesserte i hunder.
* Personlig synes jeg en vuggende hengekøye, en god sigar og en høy gin-and-tonic er måten å redde planeten på.
* Å gi penger til staten er som å gi whiskey og bilnøkler til tenåringsgutter.
* Jeg liker å tenke på min oppførsel på sekstitallet som en «erfaring». Men jeg liker å tenke på alle dumme ting jeg har gjort, som «erfaringer». Det får meg til å føle meg mindre dum.
* Demokratene er partiet som sier at staten vil gjøre deg smartere, høyere, rikere og fjerne ugresset fra plenen din. Republikanerne er partiet som sier at staten ikke fungerer, og så blir de valgt og beviser det.
* Narkotika har lært en hel generasjon av amerikanere det metriske systemet.

## Bøker
* *Republican Party Reptile* (1987)
* *The Bachelor Home Companion* (1987)
* *Holidays in Hell* (1988)
* *Modern Manners* (1990)
* *Parliament of Whores* (1991)
* *Give War a Chance* (1992)
* *All the Trouble in the World* (1994)
* *Age and Guile Beat Youth, Innocence, and a Bad Haircut* (1995)
* *The American Spectator's Enemies List* (1996)
* *Eat the Rich* (1999)
* *The CEO of the Sofa* (2001)
* *Peace Kills: America's Fun New Imperialism* (2004) ISBN 0-87113-919-7.

## Referanser


## Eksterne lenker
* 
* 
*  P. J. O'Rourke Home Page
*  Uoffisiell O'Rourke-side
Partisplittelse

**Partisplittelse** er et begrep som gjerne benyttes når to grupperinger som begge står bak et politisk parti blir sterkt uenige om et viktig politisk spørsmål.

I Norge brukes begrepet ofte om tre historiske begivenheter; de to partisplittelsene i Arbeiderpartiet i 1921 og i 1923, samt i Venstre i 1972.

## Arbeiderpartiet

Ved partisplittelsen i Arbeiderpartiet i 1921 meldte mindretallet seg ut og dannet det nye partiet Norges Socialdemokratiske Arbeiderparti. Spørsmålet som delte partiet var om Arbeiderpartiet fortsatt skulle være medlem av Komintern og følge Kominterns retningslinjer.

Da flertallet innad i Arbeiderpartiet hadde endret mening i 1923 og ønsket å trekke partiet ut av Komintern, fulgte partiets andre splittelse. Da brøt mindretallet som fortsatt ønsket å stå i Komintern ut og dannet Norges Kommunistiske Parti. Arbeiderpartiet og sosialdemokratene fusjonerte senere som følge av partisamlingen i 1927.

## Venstre

Etter krigen er det partisplittelsen i Venstre som er den mest omtalte. På partiets landsmøte på Røros i 1972 i etterkant av folkeavstemningen om EF-medlemskap kom det til splittelse mellom partiets tilhengere og motstandere av medlemskap. Landsmøtet vedtok å støtte deltakelse i Lars Korvalds nye *Nei*-regjering, noe som førte til at et stort mindretall marsjerte ut av landsmøtesalen med Helge Seip i spissen og etablerte Det Nye Folkepartiet, senere omdøpt til *Det Liberale Folkepartiet* (DLF). Splittelsen førte til at de to partiene nesten falt ut av Stortinget, fra 13 representanter for gamle Venstre ved Stortingsvalget i 1969, til 2 for Venstre og 1 for utbryterne ved valget i 1973.

Ved lokalvalgene i 1987 stilte Venstre og DLF felles lister i en rekke fylker og kommuner og en gjenforeningsprosess ble startet. I 1988 ble de to partiene gjenforent på en ekstraordinær samlingskongress.
Fritt Folk

:*Fritt Folk kan også vise til en arbeideravis i Sogn og Fjordane, se [[Fritt Folk (Høyanger)]]*

***Fritt Folk*** var en avis som ble utgitt i Oslo fra 1936 til andre verdenskrig sluttet våren 1945. Avisa var hovedorgan («riksorgan») for Nasjonal Samling (NS), Quislings nasjonalsosialistiske fascistparti før og under krigen.

## Historie

*Fritt Folk* ble utgitt i perioden fra 26. mars 1936 til 7. mai 1945. Avisa erstattet *Nasjonal Samling,* som utkom mellom 1934 og 1936. *Fritt Folk* ble utgitt som dagsavis fram til oktober 1936, deretter som ukeavis fram til 1. april 1940, da den på ny ble dagsavis. 

11. april 1940 krevde NS' riksøkonomisjef John Thronsen at Nasjonal Samlings partiavis skulle trykkes av *[[Aftenposten]]s* trykkeri. Samtidig kom det pålegg om at avisa skulle ligge som vedlegg i samtlige Oslo-aviser.

I august 1940 ble *[[Dagsavisen|Arbeiderbladets]]* lokaler og trykkeri på Youngstorget i Oslo beslaglagt og stilt til *Fritt Folks* disposisjon. *Fritt Folk* ble aldri særlig utbredt utover NS' egen medlemsmasse og inneholdt stort sett propaganda for okkupasjonsmakten og NS, om krigens forløp, politiske nyordninger og annet, men kunne også være kritisk til NS' virksomhet, særlig mot slutten av andre verdenskrig. *Fritt Folk* var som alle andre aviser som fikk lov til å komme ut, underlagt Presseabteilungs sensurbestemmelser. Etter krigen ble det dokumentert at opplaget sjelden passerte 20 000 eksemplarer, selv om det påstås å ha vært opp mot 100 000 inkludert gratis-distribusjon.

Andre NS-publikasjoner ble i perioder lagt ved som tillegg, deriblant *[[Hirdmannen]]* og *[[Norsk Arbeidsliv]]*.

## Redaktører
* Herlof Harstad 1936
* Arnt Rishovd 1937–1944
* Odd Melsom 1944–1945 

Fra høsten 1937 og ut året 1939 redigerte i praksis Halldis Neegaard Østbye partiavisa. Hun var propagandasjef i NS og innbitt jødehater.

Fil:Erling Corneliussen (1940) (4814675357).jpg|Ingeniørstudent ved NTH  leser *Fritt Folk* i 1940. 

## Referanser


## Eksterne lenker
*
WarpCrew

**WarpCrew** er arrangør av datatreff i Rogaland. Den norske ungdomsorganisasjonen ble grunnlagt av Bjørn Gunnar Knudsen og Roy Olsen i 1997 og stiftet 1999. .

WarpCrew arrangerer datatreffene Warpzone og Venture, begge rusfri. Warpzone er størst og avholdes hver høstferie mens Venture er mindre og ofte arrangert på våren.

## Arrangement
* Warpzone 
* /99
* MetroLAN 
* LyseLAN 
* Venture

## Eksterne lenker
* WarpCrew – Organisasjonswebside
* warpzone – Arrangement
* MetroLAN – Arrangement
* WAS (WarpCrews Arrangementsystem) – Påmelding til arrangement
* WarpCrew-bildegalleri - Bilder fra tidligere arrangement
* WarpCrew-forum – Forum for arrangement
Johan Norberg

**Johan Norberg** (født 1973) er en svensk idéhistoriker, forfatter og debattør som arbeider for liberalisme, kapitalisme og globalisering. Norberg var tidligere aktiv i den svenske foreningen Frihetsfronten og redaktør for deres avis *Nyliberaleren*. Han jobbet for tankesmien Timbro fra 1999 til 2005.

Norberg er utdannet ved Stockholms universitet, der han har studert filosofi, litteratur, statsvitenskap og idéhistorie. Videre har han studert økonomi ved City University. Han avla i 1999 fil.mag.-graden ved Stockholms universitet.

Norberg er mest kjent for sin populære bok ved navn *[[Till världskapitalismens försvar]]* fra 2001, som har blitt oversatt til 28 språk, bl.a. engelsk, tysk, spansk, kinesisk, arabisk og russisk. Den engelske tittelen på boken er *In Defence of Global Capitalism*. I boken argumenterer han for at fattige land bør innføre liberale økonomiske reformer for å komme ut av fattigdommen. Han begrunner dette med å vise til tall og statistikker over hvorledes utviklingen har vært i de land i Asia og Afrika som har gjennomført slike reformer kontra de som ikke har gjort det.

I 2003 produserte Norberg dokumentarfilmen *Globalisation is good* for den britiske fjernsynskanalen Channel 4.

*Till världskapitalismens försvar* har en oppfølger (Civita, 2008) i *[[Da mennesket skapte verden]]* (svensk: *När människan skapade världen*, 2006).

## Bibliografi
* *Motståndsmannen Vilhelm Moberg* (1997)
* *Den svenska liberalismens historia* (1998)
* *Fullständiga rättigheter: ett försvar för de första 21 artiklarna i FN:s deklaration om de mänskliga rättigheterna* (1999)
* *Stat, individ och marknad : sex skolor i samtida samhällsfilosofi* (2000)
* *Till världskapitalismens försvar* (2001)
* *Global rättvisa är möjlig* (sammen med America Vera-Zavala, 2001)
* *Frihetens klassiker* (sammen med Mattias Bengtsson, 2003)
* *Da mennesket skapte verden* (*När människan skapade världen*, 2006)
* *Ett annat Sverige är möjligt. Om ett liberalt Sverige*, (2006) 
* *Allt om Naomi Kleins Nakenchock*, (sammen med Boris Benulic, 2008)
* *En perfekt storm* (2009)
* *Den eviga matchen om lyckan* (2009)
* *Hjärnrevolutionen : varför din intelligens påverkar allt du gör - och allt du gör påverkar din intelligens* (2012)
* *Progress: Ten Reasons to Look Forward to the Future* (2016)
* *Open: The Story of Human Progress* (2020)
* *The Capitalist Manifesto: Why the Global Free Market Will Save the World* (2023)

## Priser og utmerkelser
* 2002 – Sir Antony Fisher International Memorial Award (Atlas Foundation).
* 2002 – Sture Lindmark-stiftelsens pris.
* 2003 – Friedrich Hayek-stiftelsens gullmedalje.

## Referanser


## Eksterne lenker
* 
* ''Till världskapitalismens försvar'' i pdf-format
Johan Daniel Ramus

**Johan Daniel Ramus**, vanligvis kjent som **Daniel Ramus** (født i juli 1685 i Trondhjem, døde 14. oktober 1761 i det tyske erkebispedømmet Köln) var norsk katolsk prest og professor i teologi, tilknyttet jesuittordenen. Han virket for det meste i Det tysk-romerske rike.
## Liv og virke
### Bakgrunn
Han var sønn av teolog og kartograf Melchior Ramus (1646–1693) som var lektor ved Katedralskolen i Trondheim, og kommandantdatteren Anne Kyhn fra Trondheim. Etter farens død, sendte moren Johan til Bergen katedralskole, hvor han ble uteksaminert sammen med den jevnaldrende Ludvig Holberg (1684–1754) i 1702. Skolen var forresten gått med i bybrannen dette år. 

Derpå bar det til København der han hadde fått plass ved Regensen, men han flyttet snart til det nybygde Elers' Kollegium.

Under sine studier ved Københavns Universitet møtte han konvertitten Matthias Bagger, sønn av presten Ole Bagger i Kristiansand. Matthias foreslo en tur til jesuittene i Strasbourg der han hadde vært selv.  Dette ble oppdaget. Avtale var alt blitt truffet med den skipper som skulle føre dem til Lybek, men det lutherske presteskapet i København bad politimesteren om å ha et våkent øye med flyktninger som kunne mistenkes for frafall fra den evangeliske kirke. 

Den nå arresterte Johan måtte for et konsistorium fornekte - og i form av en revers (juli 1706) insistere på å ikke på noen måte å ha vurdert å gå over til - katolisismen, *«saasom han ansaa Papismen som vederstyggeligt Kjætteri og Afguderi»*.

### Konversjon
Men allerede neste år traff han den katolske legasjonsprest Konrad Weys S.J., som i 1707 tok Ramus opp i Den katolske kirke sammen med kompisen Henrik Krog (født 1687), sønn av Nidarosbispen Peder Krog. 

Johan Daniel reiste nå til det tyske Universität Trier (etablert 1473) der han fortsatte sine studier og ble best av 52 studenter.  
### Prest i jesuittordenen
I 1709 trådte han inn i jesuitterordenens novisiat i Trier, der han skulle forberedes til sitt katolske prestelige virke.  Han ble presteviet i Roma den 28. oktober 1717.  Fra 1720 underviste han i filosofi ved  *Dreikönigsgymnasium* (etablert 1450) i Köln.  I 1726 ble han lærer i skolastisk teologi ved det som i dag er jesuittskolen Mauritius-Gymnasium Büren i Büren (stod ferdig i 1728).

Omkring 1730 fikk han en doktorgrad i teologi og satt i tyve år som professor i dette fag ved Universität zu Köln (etablert 1388). I 1733 fikk han det ærefulle oppdrag å katalogisere det store universitetsbiblioteket, i likhet med studievennen Henrik Krog som hadde blitt pavens bibliotekar i Roma; Mathias Bagger ble forøvrig bibliotekar i Madrid.  

Fra 1752 var pater Ramus provinsialrådgiver for sitt ordenssamfunn. 

Johan Daniel var som nevnt sønn av teolog og kartograf Melchior Ramus, men han var også bror til Joachim Frederik Ramus (1685–1769) som ble professor i matematikk ved Universitetet i København, og Christian Ramus (1687–1762) som var luthersk biskop i Fyns stift.

## Litteratur
*
*
*

## Referanser
Pelle Parafins Bøljeband

**Pelle Parafins Bøljeband** var navnet på et band i Tramteaterets TV-serier for barn og ungdom, vist på NRK. Seriene med Pelle Parafins Bøljeband var *[[Serum Serum]]* (1980), *[[Pelle Parafins Bøljeband og automatspøkelsene]]* (1981) og *[[Randi og Ronnis restaurant]]* (1986). De ble vist i NRKs lørdagsprogram *[[Halvsju]]*. Seriene, som ble populær underholdning for hele familien, ble skrevet av Terje Nordby, musikken av Arne Garvang og Anders Rogg, regissør var Kalle Fürst.

PPB som popkulturell referanse dukket opp i en sketsj i NRKs *[[Team Antonsen]]*-serie i februar 2004, der Harald Eia, utstyrt med liknende pannebånd som Pelle Parafin brukte, ble utsatt for et politiavhør som besto av de første linjene i kjenningsmelodien. Pelle Parafins Bøljeband ble også parodiert en 4-ruters stripe i tegneserien *M* i humorbladet *[[Pondus]]* i 2005. 

"Bølje" henviser til New wave.

## Diskografi

* *[[Pelle Parafins Bøljeband (album)|Pelle Parafins Bøljeband]]* (1981, gjenutgitt i 2003)
* *[[Randi og Ronnis restaurant (musikkalbum)|Randi og Ronnis restaurant]]* (1986)
* *[[Tramteatrets krøniker]]* (1995)
* *[[25 beste]]* (2001)
* *[[40 beste (Tramteatret)|40 beste]]* (2003)

## Medlemmer av bandet
*Billy Betong (spilt av Billy Johansson): Bass
*Frida Frosk (spilt av Liv Aakvik): Sang, kor
*Guttorm Grevling (spilt av Thorsten Dulsrud): Trommer, perkusjonsinstrumenter (til 1982)
*Kåre Kelner (spilt av Henning Westeng): Trommer, perkusjonsinstrumenter (fra 1982)
*Leon Latex (spilt av Anders Rogg): Tangentinstrumenter, sang, kor
*Pelle Parafin (spilt av Arne Garvang): Gitar, munnspill, sang, kor
*Ragna Rekkverk (spilt av Anne Nyutstumo): Sang, kor
*Sandra Salamander (spilt av Marianne Krogness): Gitar, sang, kor
*Randi (spilt av Kine Hellebust)
*Ronny (spilt av  John Nyutstumo)
*læreren og spøkelse (Spilt av Magne Berteig)
*

## Referanser


## Eksterne lenker
* 
* OM Tramteateret og Pelle Parafins bøljeband
* Hjemmesiden til Arne Garvang
* Tekster til de mest populære låtene fra Pelle Parafins Bøljeband
Jan Hansen (fotballspiller)

**Jan Egil Hansen** (født 1955) er en norsk tidligere fotballspiller.

Hansen kom til Rosenborg BK fra Ranheim IL i 1975. Han spilte for Rosenborg frem til han avsluttet karrieren i 1988, og fikk blant annet med seg opprykk i 1978, seriemesterskap i 1985 samt «the double» i 1988. Hansen spilte 234 kamper og skåret 36 mål for Rosenborg, én kamp for U-21-landslaget (1975) og 19 kamper for A-landslaget (1975–1981).

Han innehar 5.-plassen på listen over spillere med flest kamper for Rosenborg i eliteserien.

## Referanser


## Eksterne lenker
*
Ursus

**Ursus** har flere betydninger:

* Bjørner, dyregruppe, vitenskapelig navn *Ursus*
* St. Ursus
* Ursus (selskap), polsk maskin- og traktorprodusent
* Ursus (vodka), islandsk
* Ursus (Warszawa), område
* Ursus (øl), rumensk
Orvieto

**Orvieto** er en by i provinsen Terni i regionen Umbria, sentralt i Italia. Byen har drøyt 20&nbsp;000 innbyggere. 

Den ligger på en topp med stupbratte fjellsider ned mot dalbunnen på alle kanter. 

Etruskerne hadde bosetninger her, og museet *Museo Claudio Faina e Museo Civico* har en samling med etruskiske gjenstander som er funnet i området. Mange mener at her lå etruskerbyen Velzna, som var.den siste som ble erobret av romerne. Velzna (volsonii) var med i De tolv byers forbund. Den kan imidlertid også ha ligget i Bolsena ca. 20 km unna. 

## Referanser


## Eksterne lenker
*
Havnene i Falas

**Havnene i Falas** var to av alvenes byer i Beleriand i J.R.R. Tolkiens fiktive verden Midgard i det første tidevervet.

Falas var riket til Círdan *Skipsbyggeren* og hans folk, Sindar-alver kjent som *Falathrim*. De bodde i to store havner omgitt av murer. Disse to havnene var **Eglarest**, som lå ved munningen av elva Nenning og var den søndre av de to, og den andre havnen var **Brithombar**, som lå ved munningen av elva Brithon og var den nordligste av de to.

Havnene var beleiret under det første slaget av Beleriand, men i løpet av slaget Dagor-nuin-Giliath måtte orkene som beleiret byene dra mot nord for å slåss mot Noldoene, og ble drept. Etter året 45 F.T. ble vest Beleriand styrt av alven Finrod Felagund som styrte fra Nargothrond, og Círdan Skipsbyggeren var hans allierte.

Havnene i Falas holdt ut gjennom de senere slagene i Beleriand, helt til de til slutt ble ødelagt i året 473 i det første tidevervet, og da flyktet Círdan og hans folk til Sirions munninger og til Balar øya.
Millisekund

**Millisekund** er en SI-enhet for måling av tid.
Et millisekund er lik 10−3 sekunder.
Enheten brukes i dagligtale som «et tusendels sekund».
Symbolet for millisekund er **ms**.

Enheten brukes i idretter som bob og aking. Enheten har vært oppe til vurdering også i alpint.

1 millisekund er lik:
*1 000 mikrosekunder
*0,1 centisekunder
*0,01 desisekunder
*0,001 sekunder

Og motsatt:
* 1 mikrosekund = 0,001 millisekunder
* 1 centisekund = 10 millisekunder
* 1 desisekund = 100 millisekunder
* 1 sekund = 1000 millisekunder
Porsgrunnssangen

**«Porsgrunnssangen»** er en lokalpatriotisk sang om Porsgrunn; teksten ble skrevet av Hans Reynolds (d. 1933) og melodien av H. Christiansen.

## Sangtekst
:*Spredt og i klynger der elven seg slynger*
:*ligger du Porsblomstens by.*
:*Dampfløyter hviner og sagblader synger*
:*muntert ved kveld og ved gry.*

:&ndash; Omkved:
::*For ditt vell vårt hjerte banker,*
::*og fra fremmed havn*
::*hjem til deg går våre tanker,*
::*kjært er Porsgrunns navn.*

:*Klang ifra ambolt og svingende hammer,*
:*kullrøyk fra piper mot sky,*
:*elven med tauing av flåter og prammer, -*
:*- baugen er vendt mot det ny.*

:&ndash; Omkved:...

:*Vendte vi hjemad der ute fra verden,*
:*Telemarks fjelde de blå*
:*vinket imot oss: velkommen fra ferden,*
:*- byen ved elven vi så.*

:&ndash; Omkved:...

:*Skuter på havnen - ved verft og ved brygge,*
:*heising og hiving og hal ...*
:*Skip're i gatene, værbitte, trygge,*
:*oppsielt en slump kapital.*

:&ndash; Omkved:...

:*Stille i troskap har slektledd deg bygget,*
:*fremmet ditt tarv og ditt krav,*
:*blåkledde sønner din velstand har trygget,*
:*- båret den hjem over hav.*

:&ndash; Omkved:...

:*Fremtid du har, hvis deg skjebnen forunner*
:*sønner som vil og som kan*
:*øke din arv, og som ei ligger under,*
:*verne sin by og sitt land.*

:&ndash; Omkved:...

## Eksterne lenker
* Porsgrunnssangens tekst i Wikisource
* Porsgrunns Sangforening synger Porsgrunnssangen
Runnymede

**Runnymede** er en eng ved Themsen i Surrey. Den er kjent for at Magna Carta ble undertegnet der, og har senere også blitt kjent for minnesmerker som er reist der. Stedet har gitt navn til distriktet Runnymede.

## Magna Carta Memorial

Magna Carta Memorial er et bygning i klassisk stil med kuppeltak. Den ble reist av American Bar Association. I midten står en pilar av engelsk granitt hvor det er inngravert «To commemorate Magna Carta, symbol of Freedom Under Law» («Til minne om Magna Carta, et symbol på frihet under loven»).

## John F. Kennedy Memorial

John F. Kennedy Memorial er det offisielle britiske minnesmerket for USAs president John F. Kennedy. Det er bygget i Portlandstein. Et sitat fra Kennedys innsettingstale er inngravert på monumentet. Adgang til monumentet er via en granittrapp med uregelmessige trinn, som symboliserer en pilegrimsferd over vanskelig terreng. Tomten monumentet står på ble gitt til USA av det engelske folk, og regnes som amerikansk territorium. 

## Air Forces Memorial

Air Forces Memorial er reist til minne om menn og kvinner i de allierte flyvåpnene som falt under andre verdenskrig. Navnene på de 20&nbsp;456 av dem som ikke har noen kjent grav er inngravert på monumentet. Fra toppen av tårnet kan man se utover Windsor og grevskapene omkring, og man kan se fly som letter og lander på Heathrow.
Papirmark

**Papirmark** (tysk : *Papiermark*) var navnet på den tyske valutaen i perioden 1914&ndash;23, da den ble erstattet av Rentenmark på grunn av den økende inflasjonen i landet.

## Se også
* Tysklands historie (1918-1933)
* Rentenmark
* Goldmark

## Eksterne lenker
* «Den tyske Inflasjonen 1914–1923»
James McNeill Whistler

**James Abbott McNeill Whistler** (1834–1903) var en amerikansk kunstner, bosatt i England.

Whistler flyttet til Paris som ung mann, hvor han ble kjent med, og påvirket av, fremstående franske kunstnere som Gustave Courbet og Édouard Manet. Etter å ha tatt avstand fra Courbet og realismen, slo han seg ned i London hvor han utviklet sitt karakteristiske og forenklede billeduttrykk. Mange ser Whistlers bilder som forløpere for det abstrakte maleriet på 1900-tallet.

## Biografi
Whistler var amerikaner, men bodde og arbeidet nesten hele sitt liv i Storbritannia og Frankrike. Hans maleri «Symfoni i hvitt Nr 1: Pike i hvitt» (1862) forårsaket en del oppstandelse da det ble fremvist på en utstilling i London og senere på Salon des Refusés (de refusertes utstilling) i Paris. Dette maleriet representerte meget av det Whistler mente var maleriets egentlige oppgave: å arrangere farge og form til en harmonisk helhet, ikke å forsøke å avbilde naturen eller et menneske så naturtro som mulig.  

En av Whistlers fremste kritikere var John Ruskin. I 1878 saksøkte Whistler Ruskin for ærekrenkelse etter kritikk av maleriet «Nocturne i svart og gull: den fallende rakett» (1874). Ruskin skrev blant annet at Whistler «kastet et fargespann i ansiktet på publikum». Dette maleriet går enda lengre i sin streben etter *[[l'art pour l'art]]* der han vil jamstille maleriet med musikken, blant annet ved å gi sine malerier navn som «Nocturne» eller «Symfonie». Uten disse titler kan det være vanskelig å  oppfatte noe egentlig motiv; man sanser kanskje bare fargeflekker og former arrangerte på et harmonisk vis. Whistlers argumentering ved rettegangen ses av mange som en gjennomtenkt forklaring til det som med tiden skulle kalles abstrakt kunst. Whistler vant rettssaken men ble tvunget til å betale dens kostnader og gikk bankerott på toppen av det hele, og ble nødt til blant annet å selge sitt hjem, en villa i London.

Whistler var kjent med mange fremstående franske kunstnere, blant andre Édouard Manet og Gustave Courbet. Oscar Wilde og Whistler, som var gode venner, ble ofte sett sammen på Paris' kafeer. 

Hans vennskap tidens franske avant-gardekunstnere, impulser fra det japanske fargetresnittet, som han var en av de første i vesten til å befatte seg med, og påvirkning fra de engelske prerafaelittene sammensmeltet hos Whistler til en svært personlig billedstil i landskap og portrett, som med sin summariske forenkling og tilbakeholdende, etterhvert nesten monokrome fargeskala, gjorde ham till banebrytende for århundresluttens symbolisme og syntesisisme. Med sine myktonede impresjonistiske etsninger fremstod han også som en av tidens ypperste grafikere.

Whistler bodde i årene 1860-1866 sammen med Joanna Hiffernan, som også var modell for ham, for blant andre *Symphony in White*-maleriene.

Han er begravet på St Nicholas' kirkegård i Chiswick i London.

## Referanser


## Eksterne lenker
*
Ukeavis

En **ukeavis** er en avis som kommer ut en dag i uken. Ukeblader kommer også ut en gang i uken, men en skiller gjerne mellom ukeblader og ukeaviser, dels ved ulik papirkvalitet, dels ved at ukeavisen er mer nyhetsorientert enn ukebladet. Ukeblader har et innhold som henvender seg til et bredt publikum med et mer underholdende og almenopplysende innhold (for eksempel *[[Allers]]*, *[[Hjemmet]]* og *[[Norsk Ukeblad]]*), mens ukeaviser gjerne retter seg mot en smalere nisje med større nyhets- og kommentarpreg (for eksempel *[[Dag og Tid]]*, *[[Morgenbladet]]*, *[[Bondebladet (tidsskrift)|Bondebladet]]*, *[[Friheten]]* og *[[Utrop]]*). Ukeaviser er typisk kvalitetsaviser med vesentlig større vekt på kommentar- og kulturstoff enn dagsaviser.
Ukeblad

**Ukeblad** er en papirbasert, trykt publikasjon som normalt kommer ut én gang per uke. Klassiske ukeblad har gjerne en underholdende, nytte og almenopplysende karakter med stor vekt på foto og illustrasjoner. Bladene har som oftest lang trykningstid og har derfor ikke aktualitetsstoff. Papir- og trykkvaliteten er gjerne høyere enn for aviser. Ukeblader som journalistisk medium og publikasjonstype kan også omtales under samlebetegnelsen *ukepresse*. Teknisk Ukeblad er Norges eldste, stiftet i 1854. Ukeblader med mange bilder, særlig fotografier, og et mer underholdende innhold kan kalles *kulørt ukepresse*.

Norske eksempler på tradisjonelle ukeblader med bred appell, dog først og fremst blant kvinner, er *[[Hjemmet (ukeblad)|Hjemmet]]*, *[[Norsk Ukeblad]]*, *[[Familien (ukeblad)|Familien]]* og *[[Allers]]*. Disse fire, som er de største i denne gruppen ukeblad, har opplag på fra rundt 100&nbsp;000 til vel 200&nbsp;000. *[[Vi Menn]]* er det eneste klassiske ukebladet rettet mot menn som har overlevd, og det har et opplag på rundt 90&nbsp;000. (Alle opplagstall i denne artikkelen er 2006-tall, avrundet).

En egen kategori er nisjeblader som er mer tematisk orientert. Disse er spesialisert på emner som f.eks. bil, båt, bolig, interiør, hobby, mote, data, digitalfoto, kosthold og friluftsliv. Nisjebladene ligger opplagsmessig i størrelsesorden fra 5&nbsp;000 til 50&nbsp;000 og flere har 14. daglig eller månedlig utgivelsesfrekvens. *Norsk Golf* skiller seg ut i denne gruppen med et opplag på hele 75&nbsp;000, mens det minste nisjebladet, *Terrengsykkel*, kun kan skilte med 4&nbsp;500 eksemplarer.

En del av ukebladene kalles også for sladrepresse, deriblant ''Her og Nå'' og *[[Se og Hør]]*, sistnevnte kommer med to utgaver hver uke. Disse bladene som er av relativt ny dato, er opplagsmessige suksesser og selger mellom 170&nbsp;000 og 270&nbsp;000 av hver utgave.

Foreningen Norsk Ukepresse organiserer 80 blader og magasiner fra 11 forlag. Disse representerer vel 90% av det norske bladmarkedet. Samlet årlig salg av disse ukebladene er over 97 millioner eksemplarer.

## Ukeavis
Ukeaviser kommer også ut en gang i uken, men en skiller gjerne mellom ukeblad og ukeavis, dels ved ulik papirkvalitet, dels ved at ukeavisen er mer nyhetsorientert enn ukebladet. Ukeaviser har gjerne større nyhets- og/eller kommentarpreg. Eksempler på ukentlige nyhetsmagasiner og ukeaviser er *[[Dag og Tid]]*, *[[Morgenbladet]]* og *[[Ny Tid]]*.

Flere av de større avisene ga i etterkrigstiden ut ukesammendrag som var myntet på lesere som ikke kunne ta seg tid til å lese aviser midt i uken. Redaksjonen var da gjerne avsluttet onsdag, slik at bladene kom med posten senest på lørdager de fleste steder i (på) landet.

## Se også
*Tidsskrift
*Fagpresse
*Sladrepresse
*Kulørt presse
Urdi

**Urdi** (eller **Urdihuset**), Michael Krohns gate 62, er et praktbygg på Gyldenpris like utenfor Bergen sentrum.  Urdi regnes blant de beste eksemplene på senempire. Arkitekten bak huset er ukjent, men det antas at det kan ha vært stadskonduktør Ole Peter Riis Høegh, som arbeidet i byen i perioden 1834&ndash;1848. Urdi ble fredet i 1927.

## Bygningen
Urdi har en grunnflate på 250 m², men kun én full etasje under et enkelt valmtak. På forsiden, som vender mot nordøst, finner man en utstikkende bygningsdel med tempelgavl som hviler på fire søyler med doriske kapiteler. Den delen av veggen som ligger under det utstikkende taket er trukket tilbake i forhold til den øvrige nordøst-veggen, slik at her dannes et større område under gavlen, hvor man kan sitte, delvis beskyttet mot vær og vind, og ha utsikt over byen og de østlige Byfjellene. I tillegg danner den tilbaketrukne veggen et skygget område som skaper kontrast mot søylene.

På den tilbaketrukne veggen under gavlen finnes en dør som fører en inn til den såkalte Havestuen. Dette navnet kommer av at området foran huset er å betrakte som husets have, og den nevnte døren er da havedøren, ikke hovedinngangsdøren. På hver side av Havestuen finner man ytterligere stuer. Disse tre rommene utgjør Urdis forside, og omtrent halve byggets grunnflate.

Den bakre halvdelen rommer en gang (med hovedinngangsdøren midt på husets bakside) og en forstue, foruten kjøkken og soveværelser.  Soveværelsene er oppsiktsvekkende små i forhold til oppholdsrommene, hvilket antaes å ha sammenheng med at representasjonsoppgaver stod sentralt i husets tiltenkte funksjon.

## Husets historie
Huset fikk navnet i 1895, da Olav Rusti og den tyskfødte konen Frida Hoeck Rusti kjøpte det. Det het da Uren, men Rusti, som var aktiv i Vestmannalaget, forandret navnet til Urdi. Olav døde i 1920, mens Frida flyttet ut under andre verdenskrig på grunn av nærheten til Marineholmen. I 1956 solgte enkefru Rusti bygningen for en symbolsk sum til Kunstnersamfundet i Bergen og Bildende Kunstneres Forening i Bergen. I 1991 kjøpte Bergen parapsykologiske forening bygningen.

Huset ble i ekteparet Rustis eie brukt som samlingssted for byens musikere og kunstnere. I 1896 var bygningen åsted for den første Landskappleiken på hardingfele, hvor blant andre Edvard Grieg var tilstede.

I moderne tid har Urdi mistet mye av sin fornemhet ved at plasseringen, som opprinnelig var landlig og isolert, er blitt dominert av bilveien som i 1915 ble anlagt like foran bygningen, og ved at området er blitt bebygget med nyere bolighus som rager langt høyere enn Urdi med sin ene etasje. I tillegg har fremveksten av småindustri nedenfor Michael Krohns gate, langs Puddefjorden, bidratt til å forandre områdets særpreg.

Idag (2024) har imidlertid Janne Gullaksen klart å gjenopprette Urdis tilknytning til kunsten ved å bruke huset som atelier og galleri. Her driver hun også opplæring innen malerkunst og selger kunstnermateriell. I tillegg har hun laget en liten kafé i bygningen.

## Referanser


## Eksterne lenker
* Side 89, Kristian Bjerknes "Gamle borgerhus i Bergen" (1961)
* 
* Biografi om Frida Rusti
* Beretning om Olav Rusti fra 1921
Helse Nord-Trøndelag

**Helse Nord-Trøndelag HF** er en del av helseforetaksgruppen i Midt-Norge med Helse Midt-Norge RHF som eier. Helse Nord-Trøndelag HF ledes av eget styre og administrerende direktør.

2&nbsp;300 medarbeidere er ansatt i helseforetaket som har om lag 200&nbsp;000 pasientkontakter årlig. Sykehusene i helseforetaket tilbyr høyspesialisert behandling innen de fleste felt.

Helse Nord-Trøndelag HF driver sykehusene Sykehuset Levanger og Sykehuset Namsos. Sykehuset Levanger har sentral og lokal sykehusfunksjon for 10 nordtrønderske kommuner. Sykehuset Namsos har sentral og lokal sykehusfunksjon for 14 kommuner i Nord-Trøndelag, 1 i Sør-Trøndelag og 1 i Nordland.

I tillegg har helseforetaket ansvaret for drift av ambulansetjenesten i Nord-Trøndelag, samt to distriktspsykiatriske sentre, et i Stjørdal og et i Kolvereid.

## Referanser
Metallbinding

**Metallbindinger** er en kjemisk binding mellom metallatomer. Metallatomene deler alle elektronene mellom seg og det er det som gir dem de karakteristiske egenskapene. Metallbindinger ble oppdaget av Frederick Louise i 1922. Atomene ligger lagvis, pakket som kuler. Metallatomene avgir e-1 til en mobil elektronsky som omslutter atomene (elektronene er delokalisert).

Metallbinding, betegnelse på en kjemisk binding mellom metallatomer, i metaller, legeringer og intermetalliske forbindelser. Metallbindinger oppstår mellom atomer med lav elektronegativitet, og beskrives populært som en elektronsky som ligger mellom positivt ladde metallioner. I denne beskrivelsen er den kjemiske bindingen ikke mellom atomene, men de positive metallatomene tiltrekkes av den negativt ladde skyen. En viktig konsekvens er at man kan forskyve metallatomene i forhold til hverandre uten å svekke bindingene, hvilket medfører at metaller kan deformeres uten å miste sin styrke.

## Generelt
Metallatomene gir fra seg alle valenselektronene og putter dem i en felles «pott». Alle valenselektronene er felles. Elektronene er ikke bundet til kjernen, men flyter fritt rundt metallionene. De flyter mest rundt i ytterkantene, det er få elektroner innerst i metallet.

I et metall ligger atomene side om side, oppå hverandre og parallelt skrått ovenfor hverandre, i tilsynelatende uendelig lange rekker. Metallene har lav ioniseringsenergi, det vil si energien det kreves for å fjerne elektroner, og derfor har metaller den egenskapen at mange atomer kan dele de ytterste elektronene.

## Egenskaper
*Elektronhinnen gir dem en spesiell glans. 
*Metaller er smidig, fordi elektronene (som holder stoffet sammen) kan bevege seg fritt. 
* Metaller leder strøm og varme godt. Det er fordi strøm er en strøm av elektroner. 
## Referanser
1. divisjon fotball for menn 2006

**1. divisjon fotball for menn 2006** (også kalt **Adeccoligaen 2006**) var det nest høyeste nivået i norsk herrefotball i 2006. Ligaen bestod av 16 lag.

## Opp- og nedrykk
De to beste lagene rykket direkte opp til Eliteserien 2007, mens nummer tre spilte kvalifisering om opprykk mot nummer 12 i Eliteserien. Fire lag rykket ned til 2. divisjon 2007.

Opprykk:  og 

Kvalifisering:  beholdt plassen etter kvalifiseringskamper mot 

Nedrykk: , ,  og 
## Tabell

## Toppscorere
:*Sist oppdatert 15. oktober*

**17 mål:**
*Håvard Sakariassen, Bryne (ti av målene scoret for )

**16 mål:**
*Mattias Andersson, Strømsgodset

**14 mål:**
*Dedé Anderson, 

**14 mål:**
*Mohammed Ahamed, Tromsdalen

## Se også
*Kvalifisering til Eliteserien i fotball


## Eksterne lenker
* Norges Fotballforbund - 1. divisjon menn 2006
Gloucestershire Constabulary

**Gloucestershire Contabulary** er en britisk politistyrke med ansvar for grevskapet Gloucestershire i England. 

Styrken er delt i tre divisjoner: Cheltenham and Tewkesbury, Cotswolds and Stroud og Forest and Gloucester. Hovedkvarteret har siden 1921 i Cheltenham, men i desember 2005 flytter det til Gloucester. 

Kontrollorganet for styrken er Gloucestershire Police Authority.

## Eksterne lenker

* Gloucestershire Constabulary 
* Gloucestershire Police Authority
Radiotjänst i Kiruna

**Radiotjänst i Kiruna AB** er et svensk statlig selskap som inndriver TV-avgiften i Sverige. Selskapet eies av Sveriges Television (SVT), Sveriges Utbildningsradio (UR) og Sveriges Radio (SR), og ble grunnlagt i 1988 da Riksdagen vedtok å flytte ansvaret for forvaltningen av TV-avgifter fra Televerket.

Radiotjänst har rundt 100 ansatte ved hovedkontoret i Kiruna. De øvrige er avgiftskontrollører som er stasjonert over hele Sverige. I tillegg har selskapet omkring 100 frilanskontrollører. Kontrollørene besøker alle husstander som ikke har betalt TV-avgiften, og søker etter en såkalt «kanalvelger» som finnes i både TV- og videoapparater. Innehav av kanalvelger uten å betale TV-avgift er straffbart etter svensk lov og kan resultere i politianmeldelse og dagsbøter.

Pengene som Radiotjänst samler inn blir overført til en konto ved Riksgäldskontoret. Riksdagen vedtar hvert år hvordan TV-avgiftene skal fordeles til de ulike programselskapene. SVT, UR og SR vedtar deretter hvor mye penger som skal gå til Radiotjänsts virksomhet.

## Eksterne lenker
*
Thyra av Danmark

**Thyra av Danmark** (Thyra Louise Caroline Amalie Augusta Elisabeth) (født 14. mars 1880 i København, død 2. november 1945 i København) var prinsesse av Danmark. Hun var datter av kong Frederik VIII av Danmark og dronning Louise, og søster til blant andre kong Christian X av Danmark, kong Haakon VII av Norge og prinsesse Ingeborg av Danmark, som var mor til kronprinsesse Märtha av Norge og dronning Astrid av Belgia.

Etter at hennes eldre bror ble kong Haakon VII av Norge var prinsesse Thyra ofte på besøk i hans nye hjemland, og da gjerne sammen med broren prins Gustav.

Prinsesse Thyra forble ugift og barnløs livet ut, og døde i 1945, 65 år gammel.

## Referanser
Terje Langli

**Terje Bjarte Langli** (født 1965) er en norsk tidligere langrennsløper for Henning IL, og tidligere smøresjef for langrennslandslaget. Han vant 10 kilometer klassisk under VM 1991, og fikk bronse på 30 kilometer klassisk under OL 1992. Han har dessuten stafettgull fra de samme lekene, samt fra VM 1993. I 1991 ble han tildelt Olavstatuetten. Samme år fikk han også Steinkjer kommunes kulturpris. I 2003 startet han opp firmaet Oneway Norge AS.

## Verdenscupseire

## Medaljer i norske mesterskap

## Referanser


## Litteratur
* 

## Eksterne lenker
*
Gustav av Danmark

**Gustav av Danmark** (Christian Frederik Vilhelm Valdemar Gustav) (født 4. mars 1887 i København, død 5. oktober 1944 i Egelund) var prins av Danmark. Han var yngste sønn av kong Frederik VIII av Danmark og dronning Louise, og bror av kong Christian X av Danmark og kong Haakon VII av Norge.

Prins Gustav, som var ugift og barnløs, tilbrakte store deler av livet sitt sammen med søsteren Thyra, som også var ugift.

Han døde 57 år gammel i 1944.

## Referanser
Port Authority of New York and New Jersey

**Port Authority of New York and New Jersey** (**PANYNJ**) er en offentlig myndighet i USA, opprettet ved traktat mellom delstatene New York og New Jersey. Etaten kontrollerer mesteparten av den regionale transportinfrastrukturen, inkludert broer, tunneler, flyplasser og havner i New&nbsp;York&ndash;New&nbsp;Jersey havnedistrikt. Dette 3900&nbsp;km² store distriktet er definert som en sirkel med 40&nbsp;km radius der sentrum er Frihetsgudinnen på Liberty Island. Etaten ble grunnlagt 30. april 1921 og fikk sin nåværende tittel og organisasjonsform i 1972.

Flyplasser som drives av PANYNJ omfatter JFK og LaGuardia i New York og Newark Liberty og Teterboro i New Jersey, samt helikopterstasjonen Downtown Manhattan Heliport.

Annen infrastruktur inkluderer Lincoln Tunnel, Holland Tunnel og George Washington Bridge, som knytter Manhattan til det nordlige New Jersey; Goethals Bridge, Outerbridge Crossing og Bayonne Bridge, som knytter Staten Island til New Jersey; bussterminalene Port Authority Bus Terminal og George Washington Bridge Bus Station; tunnelbanen Port Authority Trans-Hudson (PATH) som knytter nedre og midtre Manhattan til New Jersey; monorailbanen AirTrain Newark som knytter flyplassen Newark Liberty til hurtigtogbanen Northeast Corridor; jernbanen AirTrain JFK som knytter flyplassen JFK til Howard Beach og Jamaica; samt en rekke eiendommer, inkludert World Trade Center-tomten.

Det meste av virksomheten til PANYNJ dreier seg idag om samferdsel, men myndigheten ble grunnlagt for å drive skipshavnen. Opprinnelig lå det meste av havneanleggene i New York, og spesielt Brooklyn, men idag ligger så godt som alt i Newark og Elizabeth i New Jersey.

Etaten har sin egen politistyrke som har ansvar for å håndheve lov og orden og forebygge kriminalitet ved alle anlegg som eies av myndigheten.

84 av etatens ansatte, inkludert administrerende direktør Neil D. Levin og 37 polititjenestemenn, ble drept i terrorangrepet 11. september 2001. Da World Trade Center raste sammen mistet havnemyndigheten sitt offisielle hovedkontor, og etatens arkiver ble ødelagt.

## Referanser


## Eksterne lenker
*
Lovisa av Sverige

**Louise av Danmark** (Lovise Josefine Eugenie, prinsesse av Sverige-Norge 1851–1926) var dronning av Danmark, gift med kong Frederik VIII. Hun var mor til kong Christian X av Danmark og kong Haakon VII av Norge.

## Liv og virke
### Bakgrunn
Hun ble født som svensk og norsk prinsesse, med norsk tittel *Hennes Kongelige Høihed Prinsesse Lovise av Sverige og Norge*. Hun var datter av kong Karl XV av Norge og Sverige og dronning Louise, født prinsesse av Nederland. Prinsesse Lovise hadde en yngre bror, men han døde to år gammel. Hun ble dermed farens eneste etterkommer, men ettersom kvinner ikke hadde arverett til tronen, ble det onkelen, den senere kong Oscar II av Sverige, som etterfulgte kong Karl XV på tronen. Imidlertid overtok hennes sønn Carl den norske tronen under navnet Haakon VII i 1905.

### Ekteskap med kronprins Frederik av Danmark
28. juli 1869 giftet hun seg med kronprins Frederik av Danmark, den senere kong Frederik VIII. I Danmark ble hun kjent som Louise, først som kronprinsesse, senere som dronning.

Hun ble mor til åtte barn: Kong Christian X av Danmark, prins Carl av Danmark, den senere kong Haakon VII av Norge, prinsesse Louise av Danmark, prins Harald av Danmark, prinsesse Ingeborg av Danmark, prinsesse Thyra av Danmark, prins Gustav av Danmark og prinsesse Dagmar av Danmark.

### Dronning
Louise ble til slutt dronning i 1906. Hennes periode som dronning varte i bare seks år. Hun skal ha holdt seg vel underrettet og politisk oppdatert, men skal aldri ha forsøkt noen inngripen i politikken. Louise opprettholdt også som dronning sin popularitet blant allmennheten for sitt filantropiske engasjement.

Etter Fredriks død fortsatte hun å vie seg til sine interesser innen veldedighet og misjonsvirksomhet. Hun var den siste som bar tittelen enkedronning i Danmark.

Dronning Louise døde på Amalienborg slott i København i 1926, 74 år gammel.

## Referanser


## Litteratur
* 

## Eksterne lenker
* Louise av Danmark på gravsted.dk
Kevin Carter

**Kevin Carter** (1960–1994) var en sørafrikansk fotograf. I 1994 vant han Pulitzerprisen for beste foto, av en gribb som ventet på at et barn skulle dø under hungersnøden i Sudan. Han ble kritisert for å ikke ha gjort noe for å redde livet til barnet. Selv hevdet han at han hadde blitt advart mot nærkontakt med flyktningene med tanke på smitte. Siden angret han midlertidig på at han ikke hadde hjulpet jenta. 33 år gammel tok han livet sitt. Han etterlot seg mange brev til venner og kjente der han beskriver den manglende lysten på å leve, mange tror det var på grunn av alle tragediene han opplevde som fotograf i frontlinjen til flere av Afrikas kriger og sultkatastrofer. Hans venn Ken Oosterbroek sin død tidligere samme år gikk også svært inn på ham. Han ble blant annet nevnt i Carters selvmordsbrev.

## Referanser


## Kilder
* Minneverdige bilder I: Kevin Carters liv og levnet (19.05.2010)

## Eksterne lenker
* Det berømte bildet
Police Ombudsman for Northern Ireland

**Police Ombudsman for Northern Ireland** er kontrollorganet for politistyrkene i Nord-Irland. Organet ble opprettet i november 2000.

I tillegg til Police Service of Northern Ireland har organet også ansvar for å behandle klager mot Larne Harbour Police, Belfast Harbour Police, Belfast International Airport Police samt Ministry of Defence Polices enheter i Nord-Irland.

I februar 2006 annonserte Police Ombudsman at det var mottatt over 14&nbsp;000 klager, hvilket var et høyere antall enn de hadde forventet. Mer enn 4000 av de som klagde svarte på spørsmål om sin bakgrunn. Man fant at flertallet var protestanter, mens andelen katolikker som klagde var synkende. Dette antyder en endring fra det tidligere forholdet mellom politiet og de to religiøse gruppene, og andelene avspeiler nå i større grad befolkningssammensetning i Nord-Irland. Man fant også at hele 41 % av de som klagde ikke støttet noe politisk parti.

## Referanser



## Eksterne lenker
*